b'\n_START_ARTICLE_\nMilgramov eksperiment\n_START_PARAGRAPH_\nMilgramov eksperiment je niz socialno-psiholo\xc5\xa1kih poskusov, ki jih je v 60. in 70. letih 20. stoletja izvedel Stanley Milgram, profesor psihologije na Univerzi Yale. Poskusi so merili pripravljenost udele\xc5\xbeencev, ubogati avtoriteto, ki jim je ukazala, naj storijo dejanje, s katerim kr\xc5\xa1ijo lastne moralne norme. _NEWLINE_Poskusi so se za\xc4\x8deli julija 1961, tri mesece po za\xc4\x8detku sojenja nacisti\xc4\x8dnemu vojnemu zlo\xc4\x8dincu Adolfu Eichmannu v Jeruzalemu. Milgram je nameraval s poskusom pridobiti odgovor na vpra\xc5\xa1anje: \xc2\xbbAli je mo\xc5\xbeno, da so Eichmann in milijon njegovih sokrivcev v holokavstu, le sledili ukazom? Ali jih lahko smatramo kot sokrivce?\xc2\xab\xc2\xa0_NEWLINE_Poskusi so privedli do presnetljivih ugotovitev. Znatno \xc5\xa1tevilo oseb je izvedlo to, kar se je od njih zahtevalo, brez pomisli na naravo dejanja ali o\xc4\x8ditkov vesti, dokler se jim je le zdelo, da prihaja ukaz od legitimne avtoritete._NEWLINE_65% preizku\xc5\xa1ancev je uporabilo maksimalno, smrtonosno jakost elektri\xc4\x8dnega \xc5\xa1oka.'